Virallinen lehti nro C 313 , 12/10/1998 s. 0095



A4-0296/98 Päätöslauselma Euroopan parlamentin, neuvoston ja komission välillä tehtävästä toimielinten välisestä sopimuksesta talousarvion toteuttamisesta ja oikeusperusteista Euroopan parlamentti, joka - ottaa huomioon perustamissopimuksen ja erityisesti sen varainhoitoa koskevat määräykset, - ottaa huomioon varainhoitoasetuksen, ja erityisesti moitteetonta varainhoitoa, rahoitusselvitystä ja talousarvion toteuttamista koskevat säännökset, sellaisena kuin se on muutettuna ja ajan tasalle saatettuna, - ottaa huomioon Euroopan parlamentin, neuvoston ja komission antamat yhteiset julistukset: a) 4. maaliskuuta 1975 neuvottelumenettelyn käyttöön ottamisesta ((Sopimuskokoelma, I osa, I nide, EYVL C 89, 22.4.1975. )), b) 30. kesäkuuta 1982 erilaisista toimenpiteistä talousarviomenettelyn parantamiseksi ((Sopimuskokoelma, I osa, I nide, EYVL C 194, 28.7.1982.)), - ottaa huomioon talousarviota koskevasta kurinalaisuudesta ja talousarviomenettelyn parantamisesta 29. lokakuuta 1993 tehdyn toimielinten välisen sopimuksen ((EYVL C 331, 7.12.1993, s. 1.)), - ottaa huomioon 6. maaliskuuta 1995 annetun yhteisen julistuksen, jolla selvennetään edellytyksiä «tarpeelliseksi arvioidun määrän» sisällyttämiseksi säädöksiin, jotka koskevat sekä yhteispäätösmenettelyä noudattaen että muulla tavoin hyväksyttyjä monivuotisia ohjelmia, - ottaa huomioon 12. joulukuuta 1995 antamansa päätöslauselman komission tiedonannosta budjettivallan käyttäjälle oikeudellisista perustoista ja enimmäismääristä ((EYVL C 17, 22.1.1996, s. 27.)), - ottaa huomioon Euroopan yhteisöjen tuomioistuimen 12. toukokuuta 1998 antaman tuomion asiassa C 106/96, - ottaa huomioon yhteisön talousarvion hyväksymismenettelyä koskevista kysymyksistä 23. kesäkuuta 1998 käydyn kolmen osapuolen vuoropuhelun johtopäätökset, - ottaa huomioon komission 1. heinäkuuta 1998 pidetyssä täysistunnossa antaman julkilausuman, - ottaa huomioon komission 15. heinäkuuta 1998 antaman tiedonannon niitä budjettikohtia koskevista määräyksistä, joita Euroopan yhteisöjen tuomioistuimen oikeuskäytäntö säätelee, - ottaa huomioon ne yhteisön toimien oikeusperustoja koskevat johtopäätökset, jotka hyväksyttiin neuvottelumenettelyssä 17. heinäkuuta 1998 Euroopan parlamentin, neuvoston ja komission välillä, ennen vuoden 1999 talousarvioesityksen laatimista neuvostossa, - ottaa huomioon budjettivaliokunnan mietinnön (A4-0296/98), A. muistuttaa, että perustamissopimuksen 203 ja 205 artiklan määräykset muodostavat yhteisön talousarvion laatimisen ja toteuttamisen perustan, B. toteaa, että Euroopan yhteisöjen tuomioistuimen 12. toukokuuta 1998 antama tuomio yhdessä perustamissopimuksen määräysten kanssa synnyttivät sopivan poliittisen ja institutionaalisen kehyksen, mikä johti neuvottelumenettelyssä 17. heinäkuuta 1998 tehtyihin johtopäätöksiin, C. katsoo, että oikeusperustoja koskevan toimielinten välisen sopimuksen olemassaolo edistää selkeän kehyksen luomista menettelyille ja että tämä kehys: a) turvaa sen, että aloitteet ((Kokeiluluonteiset hankkeet, valmistelutoimet, kertaluonteiset toimet ja toimielinten toimintaan liittyvät hallinnolliset toimet.)) tehdään yhteisön talousarvion kautta, b) luo edellytykset kokeiluluonteisten toimien ja valmistelutoimien edelleen kehittämistä yhteisön toimiksi koskevan lainsäädäntökehyksen hyväksymiselle, D. uskoo, että tällaiset aloitteet tuovat unionin lähemmäksi kansalaisia, ja niiden on saatava riittävää rahoitusta, jotta niiden hyödyllisyys on mahdollista todeta ja ne voivat jatkossa kehittyä täysimittaisiksi yhteisön toimiksi, E. katsoo, että komission on sisällytettävä ehdottamansa kertaluonteiset toimet sen vuosittaisiin alustavan talousarvioesityksen laatimista koskeviin suuntaviivoihin, jotta tämä toimielinten välinen sopimus toimisi normaalisti, F. katsoo, että tämän toimielinten välisen sopimuksen noudattaminen tarjoaa ratkaisun nykyiseen tilanteeseen ja turvaa pitkän aikavälin kestävän ratkaisun edellytykset; 1. Hyväksyy liitteenä olevan toimielinten välisen sopimuksen; 2. Pitää välttämättömänä, erityisesti avoimuutta ja unionin kansalaisille tiedottamista silmällä pitäen, että tämä toimielinten välinen sopimus julkaistaan Euroopan yhteisöjen virallisessa lehdessä; 3. Kehottaa puhemiestään välittämään tämän päätöslauselman neuvostolle ja komissiolle. LIITE TOIMIELINTEN VÄLINEN SOPIMUSTALOUSARVION TOTEUTTAMISESTA JA OIKEUSPERUSTEISTA 1. Perustamissopimuksen järjestelmän mukaan talousarvioon otettujen, yhteisön toimintaan osoitettujen määrärahojen käytön edellytyksenä on, että sitä ennen on annettu perussäädös. «Perussäädös» on johdettuun oikeuteen kuuluva säädös, joka muodostaa yhteisön toiminnan ja sitä vastaavan, talousarvioon otetun menon käytön oikeusperustan. Tällaisen säädöksen on oltava muodoltaan asetus, direktiivi tai päätös (normipäätös tai yksittäisessä asiassa tehty päätös). Suositukset ja lausunnot sekä päätöslauselmat ja julistukset eivät ole perussäädöksiä. 2. Ilman perussäädöstä voidaan kuitenkin käyttää seuraavia määrärahoja edellyttäen, että toimet, joiden rahoittamiseen ne on tarkoitettu, kuuluvat yhteisön toimivaltaan: a) i) määrärahat kokeiluluonteisiin pilottihankkeisiin, joiden tarkoituksena on toiminnan toteutettavuuden ja sen hyödyllisyyden selvittäminen. Vastaavat maksusitoumusmäärärahat voidaan ottaa talousarvioon vain kahdeksi varainhoitovuodeksi. Niiden kokonaismäärä saa olla enintään 32 miljoonaa euroa. ii) määrärahat toimintaan, jolla valmistellaan yhteisön tulevia toimia koskevia ehdotuksia. Valmistelutoimissa noudatetaan yhdenmukaista lähestymistapaa, ja ne voivat olla muodoltaan erilaisia. Vastaavat maksusitoumusmäärärahat voidaan ottaa talousarvioon enintään kolmeksi varainhoitovuodeksi. Lainsäädäntömenettely on saatettava päätökseen ennen kolmannen varainhoitovuoden päättymistä. Lainsäädäntömenettelyn aikana määrärahojen sitomisessa on otettava huomioon valmistelutoimen erityispiirteet suunniteltujen toimintojen, tavoitteiden ja edunsaajien osalta. Näin ollen suoritettujen varojen määrä ei saa suuruudeltaan vastata lopullisen toiminnan rahoittamiseen tarkoitettuja varoja. Näiden kyseessä olevien uusien kohtien kokonaismäärä saa olla enintään 30 miljoonaa euroa kunakin varainhoitovuotena ja valmistelutoimiin myönnettyjen varojen kokonaismäärä saa olla enintään 75 miljoonaa euroa. Alustavan talousarvioesityksen yhteydessä komissio esittää i ja ii alakohdassa tarkoitetuista toimista selonteon, johon sisältyy toimen tavoite, tulosten arviointi sekä suunnitellut jatkotoimet; b) määrärahat, jotka on osoitettu kertaluonteisiin tai pysyviin toimiin, joita komissio toteuttaa niiden tehtävien perusteella, jotka johtuvat sen muista institutionaalisista oikeuksista kuin a alakohdassa tarkoitetusta lainsäädännöllisestä aloiteoikeudesta ja suoraan perustamissopimuksen nojalla sille kuuluvasta erityisestä toimivallasta. Luettelo on liitteessä. Sitä voidaan täydentää alustavan talousarvioesityksen yhteydessä, jolloin viitataan kyseisiin artikloihin ja määriin; c) määrärahat, jotka on osoitettu kunkin toimielimen toimintaan sen hallinnollisen itsenäisyyden mukaisesti. 3. Tämä toimielinten välinen sopimus tulee voimaan päivänä, jona kolmen toimielimen edustajat allekirjoittavat sen. Sitä sovelletaan kyseisestä päivästä alkaen vuoden 1999 talousarviomenettelyn jatkotoimiin sekä seuraavien varainhoitovuosien talousarvioihin, jollei jokin kolmesta toimielimestä sano sitä irti. Tehty Brysselissä Euroopan parlamentin puolesta Neuvoston puolesta Komission puolesta Luettelo Euroopan yhteisön perustamissopimuksen ja Euroopan atomienergiayhteisön perustamissopimuksen artikloista, joissa komissiolle annetaan suoraan erityistoimivaltaa ja joilla voi olla rahoitusvaikutuksia talousarvion pääluokan III - komissio - B-osaan (toimintamäärärahat) I EUROOPAN YHTEISÖN PERUSTAMISSOPIMUS >TABLE> II EUROOPAN ATOMIENERGIAYHTEISÖN PERUSTAMISSOPIMUS >TABLE> >TABLE> KOMISSION JULISTUS sopimuksen 2 kohdan a alakohdan ii alakohdasta Komissio julistaa, että se varaa itselleen oikeuden epätavallisten ulkoisten olosuhteiden vuoksi ehdottaa 30 miljoonan euron ylärajan ylittämistä.